Document ID: 31989R0921

31989R0921
L 097/40
JURNALUL OFÍCIAL AL UNIUNII EUROPENE
REGULAMENTUL (CEE) NR. 921/89 AL COMISIEI
din 10 aprilie 1989
de modificare a Regulamentului (CEE) nr. 890/78 de stabilire a normelor de certificare a hameiului
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 1696/71 al Consiliului din 26 iulie 1971 privind organizarea comună a pieței în sectorul hameiului (1), modificat ultima dată de Regulamentul (CEE) nr. 3998/87 (2), în special articolul 2 alineatul (5),
întrucât, pentru a determina proporția de frunze, tulpini și deșeuri de hamei, în temeiul Regulamentului (CEE) nr. 890/78 al Comisiei (3), modificat ultima dată de Regulamentul (CEE) nr. 3994/88 (4), s-a presupus că densitățile deșeurilor de hamei și de lupulină sunt identice; întrucât, de acum, se poate determina raportul dintre densitățile respective; întrucât, prin urmare, trebuie specificată metoda de calcul utilizată în acest scop;
întrucât, în conformitate cu dispozițiile prevăzute la articolul 7 din Regulamentul (CEE) nr. 890/78, ambalajul în care se comercializează produsul trebuie să poarte, după sigilare, un marcaj care să cuprindă indicațiile necesare; întrucât, pentru a se evita orice posibilitate de abuz, trebuie să se prevadă ca marcajul să fie aplicat și pe pachetele sau cutiile cu pudră sau extract din interiorul ambalajului; întrucât Regulamentul (CEE) nr. 890/78 trebuie modificat în consecință;
întrucât măsurile prevăzute de prezentul regulament sunt în conformitate cu avizul Comitetului de gestionare a hameiului,
ADOPTĂ PREZENTUL REGULAMENT:
Articolul 1
Regulamentul (CEE) nr. 890/78 se modifică după cum urmează:
1.
La anexa II punctul C.1 al treilea paragraf, textul „Deșeurile și lupulina nu pot fi separate. În consecință, prin evaluarea obiectivă a culorii, trebuie estimat procentul relativ de deșeuri și de lupulină, iar greutatea se calculează presupunând că densitățile sunt identice.” se înlocuiește cu textul următor:
„Este extrem de dificilă separarea cu precizie a deșeurilor și lupulinei. Cu toate acestea, cu ajutorul unei site cu dimensiunea ochiurilor de 0,8 mm, se poate determina procentul aproximativ de deșeuri și lupulină.
La estimarea proporției de lupulină, trebuie să se țină seama de faptul că densitatea lupulinei este de patru ori mai mare decât cea a deșeurilor.”
2.
La anexa IV litera (d), după cuvintele „imprimare pe ambalajul sigilat”, se adaugă „și pe fiecare pachet sau cutie de pudră sau extract din interiorul ambalajului sigilat”.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Se aplică începând cu recolta de hamei din 1989.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 aprilie 1989.

Labels: 7
3
17
20